CELEX: 32005D0308
Language: et
Date: 2005-04-12 00:00:00
Title: 2005/308/EÜ: Komisjoni otsus, 12. aprill 2005, searümpade liigitusmeetodite lubamise kohta Eestis (teatavaks tehtud numbri K(2005) 1099 all)

16.4.2005   
            
            
               ET
            
            
               Euroopa Liidu Teataja
            
            
               L 98/44
            
         
      KOMISJONI OTSUS,
   12. aprill 2005,
   searümpade liigitusmeetodite lubamise kohta Eestis
   (teatavaks tehtud numbri K(2005) 1099 all)
   (Ainult eestikeelne tekst on autentne)
   (2005/308/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 13. novembri 1984. aasta määrust (EMÜ) nr 3220/84, millega määratakse kindlaks ühenduse searümpade liigitusskaala, (1) eriti selle artikli 5 lõiget 2,
   ning arvestades järgmist:
   
               (1)
            
            
               Määruse (EMÜ) nr 3220/84 artikli 2 lõikes 3 on sätestatud, et searümpade liigitusskaala kindlaksmääramisel tuleb hinnata tailiha sisaldust kooskõlas statistiliselt tõendatud hindamismeetoditega, mille aluseks on searümba ühe või enama anatoomilise osa füüsilised mõõtmised; liigitusmeetodite kinnitamine sõltub hinnangu vastavusest lubatud maksimaalsele statistilisele veale; see hälve on määratletud komisjoni 24. oktoobri 1985. aasta määruse (EMÜ) nr 2967/85 (millega kehtestatakse ühenduse searümpade liigitusskaala üksikasjalikud rakenduseeskirjad) (2) artiklis 3.
            
         
               (2)
            
            
               Eesti valitsus on taotlenud komisjonilt luba kahe searümpade liigitusmeetodi jaoks ning on esitanud enne ühinemiskuupäeva toimunud proovidissekteerimise tulemused, esitades määruse (EMÜ) nr 2967/85 artiklis 3 sätestatud protokolli teise osa.
            
         
               (3)
            
            
               Kõnealuse taotluse läbivaatamisel on selgunud, et asjaomaste liigitusmeetodite tingimused on täidetud.
            
         
               (4)
            
            
               Eestis võib kaubandustava nõuda pea, esijalgade ja saba eemaldamist searümbast; seda tuleks arvesse võtta kaalu kohandamisel standardesitusviisi jaoks.
            
         
               (5)
            
            
               Seadmete ja liigitusmeetodite muutmine on lubatud üksnes uue komisjoni otsusega, mis võetakse vastu omandatud kogemusi silmas pidades; selleks võib käesoleva loa tühistada.
            
         
               (6)
            
            
               Käesoleva otsusega ettenähtud meetmed on kooskõlas sealihaturu korralduskomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Eestis lubatakse searümpade liigitamiseks vastavalt määrusele (EMÜ) nr 3220/84 kasutada järgmisi meetodeid:
   
               a)
            
            
               seade “Intrascope (Optical Probe)” ja sellega seotud hindamismeetodid, mille üksikasjad on esitatud lisa 1. osas;
            
         
               b)
            
            
               seade “Ultra-FOM 300” ja sellega seotud hindamismeetodid, mille üksikasjad on esitatud lisa 2. osas.
            
         Esimese lõigu punktis b osutatud seadme “Ultra-FOM 300” puhul on ette nähtud, et pärast mõõtmistoimingu lõppu peab olema võimalik rümbal tõendada, et seade mõõtis mõõdikutele X2 ja X4 vastavaid väärtusi lisa 2. osa punktiga 3 ettenähtud kohas. Mõõtmiskoha vastav märkimine peab toimuma üheaegselt mõõtmisega.
   Artikkel 2
   Olenemata määruse (EMÜ) nr 3220/84 artikli 2 lõikes 1 viidatud standardesitusviisist, on Eestis lubatud searümpi enne kaalumist ja liigitamist esitada ilma pea, esijalgade ja sabata. Selleks et kehtestada searümpade noteeringud võrreldaval alusel, korrutatakse registreeritav tapamass 1,07ga.
   Artikkel 3
   Seadme ega hindamismeetodi muutmine ei ole lubatud.
   Artikkel 4
   Käesolev otsus on adresseeritud Eesti Vabariigile.
   
      Brüssel, 12. aprill 2005
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 301, 20.11.1984, lk 1. Määrust on viimati muudetud määrusega (EÜ) nr 3513/93 (EÜT L 320, 22.12.1993, lk 5).
   
      (2)  EÜT L 285, 25.10.1985, lk 39. Määrust on muudetud määrusega (EÜ) nr 3127/94 (EÜT L 330, 21.12.1994, lk 43).
   
      LISA
      SEARÜMPADE LIIGITUSMEETODID EESTIS
      1. osa
      INTRASCOPE (OPTICAL PROBE)
      
                  1.
               
               
                  Searümpade liigitamiseks kasutatakse seadet “Intrascope (Optical Probe)”.
               
            
                  2.
               
               
                  Aparaat on varustatud kuusnurkse sondiga, mille maksimaalne laius on 12 mm (ja 19 mm sondi tipus oleva tera juures) ja millel on näidik, valgusallikas ja liikuv millimeeterskaalaga silinder; anduri mõõteulatus on 3–45 millimeetrit.
               
            
                  3.
               
               
                  Rümba tailihasisaldust arvutatakse järgmise valemiga:
                  
                      = 69,09083 – 0,74785X
                  kus
                  
                              
                                 
                           
                           
                              =
                           
                           
                              rümba hinnanguline tailihasisaldus,
                           
                        
                              X
                           
                           
                              =
                           
                           
                              seljapeki (sealhulgas kamara) paksus millimeetrites, mõõdetuna 7 cm rümba keskjoonest viimase roide tagant.
                           
                        Valem kehtib 60–120 kilogrammi kaaluvate rümpade puhul.
               
            2. osa
      ULTRA-FOM 300
      
                  1.
               
               
                  Searümpade liigitamiseks kasutatakse seadet “Ultra-FOM 300”.
               
            
                  2.
               
               
                  Seade on varustatud 3,5 MHz ultrahelisensoriga (Krautkrämer MB 4 SE). Ultrahelisignaal digitaliseeritakse, salvestatakse ja töödeldakse mikroprotsessori abil.
                  Mõõtmise tulemused konverteeritakse arvestuslikuks tailiha sisalduseks Ultra-FOM seadme abil.
               
            
                  3.
               
               
                  Rümba tailihasisaldust arvutatakse järgmise valemiga:
                  
                      = 64,19701 – 0,39379X2 + 0,08082X3 – 0,33910X4
                  
                  kus
                  
                              
                                 
                           
                           
                              =
                           
                           
                              rümba hinnanguline tailihasisaldus,
                           
                        
                              X2
                              
                           
                           
                              =
                           
                           
                              seljapeki (sealhulgas kamara) paksus millimeetrites, mõõdetuna 7 cm rümba keskjoonest viimase roide tagant,
                           
                        
                              X3
                              
                           
                           
                              =
                           
                           
                              lihase paksus millimeetrites, mõõdetuna samal ajal ja samas kohas kui X2,
                           
                        
                              X4
                              
                           
                           
                              =
                           
                           
                              seljapeki (sealhulgas kamara) paksus millimeetrites, mõõdetuna 7 cm rümba keskjoonest kolmanda ja neljanda viimase roide tagant.
                           
                        Valem kehtib 60–120 kilogrammi kaaluvate rümpade puhul.